Azərbaycan Respublikasının İqtisadiyyat Nazirliyi yanında Dövlət Vergi Xidmətinin 24 noyabr 2021-ci il tarixli 2117040100969500 №-li Əmri ilə təsdiq edilmişdir.

“Sadələşdirilmiş verginin bəyannaməsi”nə Əlavə № 3-un

tərtib edilməsi Q A Y D A S I


“Sadələşdirilmiş verginin bəyannaməsi”nin 3 nömrəli əlavəsi 2 və daha çox təsərrüfat subyekti (obyekti olan) vergi ödəyiciləri tərəfindən tərtib edilir.

“Sadələşdirilmiş verginin bəyannaməsi”nə Əlavə № 3 “Sadələşdirilmiş vergi bəyannaməsi”ni təqdim edən vergi ödəyiciləri tərəfindən aşağıdakı qaydada tərtib edilir. Əlavənin əvvəlində göstərilmiş **“Qeyd”də** “verilmiş formanın tərtib edilməsi zamanı “+, /, %, Z” simvollarından istifadə etməyin, böyük çap hərflərlə qara və ya göy diyircəkli qələmlə doldurun” tövsiyələrə ciddi əməl olunmalıdır.

Əlavənin tərtibi zamanı qaralamalara və düzəlişlərə yol verilmir.

Təqdim olunmuş Əlavədə aparılan hesablamalardakı riyazi və məntiqi səhvlər vergi orqanı tərəfindən düzəldilir və kompüter proqram vasitəsi ilə düzgün hesablanmış göstərici birbaşa bazaya daxil edilir.

“**Qeyd”**dən sonrakı “Əlavənin təqdim edildiyi vergi orqanının adı” sətrinin xanalarında böyük çap hərfləri ilə hər xanada bir hərf yazmaqla vergi ödəyicisinin qeydiyyatda olduğu vergi orqanının adı göstərilməlidir:




**Bölmə I. Vergi ödəyicisi haqqında ümumi məlumat.**

1-ci sətrin “**VÖEN”** xanalarında (hər xanada bir rəqəmlə) vergi ödəyicisinin VÖEN-i yazılır;



2-ci sətrdə “**Vergi dövrü**” B işarəsindən sonrakı altı rəqəmli xanalarda əlavə hansı hesabat rübünə aid olmasından asılı olaraq (hər xanada bir rəqəmlə) müvafiq rüb və il yazılır.

***Misal:*** *Əgər Əlavə 2021-ci ilin 1-ci rüb üzrə tərtib edilirsə, bu halda xanalar aşağıdakı qaydada doldurulur:*



# Bölmə 2 . Obyektlər barədə məlumat


Əlavənin 2-ci Bölməsinin:

* 1 №-li sütununda sətirlər sıra sayına uyğun olaraq nömrələnir;
* 2 №-li “Obyektin adı” sütununda obyektin adı tam olaraq əks etdirilir. Bu zaman obyektə məxsus olan xüsusi adlar da göstərilir. Məsələn, “Ana və uşaq kafesi”, “İntizar super market”, “Xəzər petrol yanacaq doldurma məntəqəsi”, “Durna gözəllik salonu” və s.;
* 3 №-li “Obyektin kodu” sütununda obyektin yerləşdiyi ünvan üzrə vergi uçotunda olmasını təsdiq edən 15 rəqəmli kod qeyd edilir. Məsələn, “1500315641-15002”
* 4 №-li “Obyekt üzrə təqdim edilmiş malların (işlərin, xidmətlərin) dəyəri (manatla)” sütununda obyektdə hesabat dövrü ərzində təqdim edilmiş malın (işin, xidmətin) manatla ümumi dəyəri,
* 5 №-li “Obyekt üzrə təqdim edilmiş mallara (işlərin, xidmətlərin) görə əldə edilmiş hasilat məbləği (manatla)” sütununda isə təqdim edilmiş mallara (işlərin, xidmətlərin) görə daxil olmuş pul vəsaitinin manatla ümumi dəyəri göstərilməlidir.

Əlavə 3-ün 2-ci bölməsindən aşağı göstərilmiş “CƏMİ” hissəsində vergi ödəyicisinə məxsus bütün obyektlər üzrə hesabat dövrü ərzində təqdim edilmiş malın (işin, xidmətin) manatla və təqdim edilən malın (işin, xidmətin) müqabilində daxil olan ümumi məbləğ göstərilməlidir.

**Misal**: Vergi ödəyicisinin “Tayqa market” adlı və “Xəzər kafesi” adlı 2 obyekti var.


2021-ci ilin 1-ci rüb ərzində təqdim edilmiş malların “Tayqa market” üzrə ümumi dəyəri 2 500,0 manat və “Xəzər kafesi” üzrə isə 3 500,0 manat təşkil etmişdir. Bu məlumatlar əlavənin müvafiq hissəsində aşağıdakı qaydada yazılır.



Əlavənin “Vergi ödəyicilərinin məsuliyyəti” hissəsindən aşağı göstərilmiş “**fərdi sahibkarın və ya hüquqi şəxsin rəhbərinin S.A.A”**, “**baş mühasibin S.A.A”** və “**əlavənin tərtib edən məsul şəxsin S.A.A”** çərçivələrində vergi ödəyicisinin rəhbərinin, baş mühasibinin və bəyannaməni tərtib edən məsul şəxsin soyadı, adı və atasının adı (çərçivələrdən kənara çıxmadan) yazılmaqla onlar tərəfindən imzalanır.

**Əlavə** rəhbər şəxs tərəfindən imzalandıqdan və möhürlə təsdiqləndikdən sonra möhürün aşağı hissəsində olan “**əlavənin tərtib edilmə tarixi”**nə dair xanalarda Əlavənin tərtib edilmə tarixi qeyd olunmalıdır.

**Misal:** Vergi ödəyicisinin 2021-ci ilin 1-ci rübü üzrə Əlavəni rəhbər şəxs tərəfindən 15.04.2021-ci il tarixdə imzalanmış və möhürlə təsdiq edilmişdir. Bu halda, “**Əlavənin tərtib edilmə tarixi”**nə dair xanalar aşağıdakı kimi yazılır:




Vergi orqanı tərəfindən **əlavənin qəbul edilməsi №-si və tarixi** çərçivəsində daxil olma tarixi və qeydiyyat nömrəsi göstərilir.

**Əlavənin** qəbul edilməsi №-si və tarixi çərçivəsindən aşağıda **Əlavəni** qəbul edən şəxsin soyadını, adını və atasının adını (çərçivədən kənara çıxmadan) yazmaqla imzalanır.

**Əlavənin** “**poçt ştempelinin vurulma tarixi”** xanalarında əlavə poçt vasitəsilə göndərildiyi halda zərfin üzərinə vurulmuş poçt ştempelinin tarixi yazılır.

**Misal:** Vergi ödəyicisi 2021-ci 1-ci rüb üzrə bəyannamənin **Əlavəsini** poçt vasitəsilə təqdim etmiş və bəyannamə qoyulmuş zərfin üzərinə poçt ştempelinin tarixi “**17.04.2021”** göstərilmişdir. Bu halda, vergi orqanı tərəfindən bəyannamənin “**poçt ştempelinin vurulma tarixi”** xanasında tarix aşağıdakı kimi yazılır:



**“**Poçt ştempelinin vurulma tarixi” çərçivəsindən aşağı sağ küncdəki “xüsusi otağın ştampı” çərçivəsində xüsusi otağın ştamp vurulur.

Əlavə vergi orqanına birbaşa təqdim edildikdə poçt ştempelinin vurulma tarixi üzrə xanalar doldurulmur. Əlavə internet vasitəsi ilə təqdim edildikdə vergi orqanlarına aid olunan xanalar doldurulmur.

# QEYD: Əlavə obyektlərdən sahibkarlıq fəaliyyəti məqsədləri üçün istifadə edildiyi halda təqdim edilir.